 Onye zọrọ osote onyeisala nala anyị notu ndọrọndọrọ ọchịchị Peoples Democratic Party nabalị iri abụọ na atọ nke ọnwa Febrụwarị, Maazị Pita Obi, kwuru na mkpebi iji were maa ntụliaka aka ahụ àká nụlọ ikpe bụ ụzọ ka cha mma iji were nweta mmeri.  Obi kwuru nkea site nedemede onye mgbasa ozi ya wepụtara na Tuzdee na Abuja.Otú ndọrọndọrọ ọchịchị ahụ, nọrọ nụbọchị Mondee, tinye akwụkwọ mkpesa megide mmeri nke Onyeisiala Muhammadu Buhari na ndị All Progressive Congress na ntụliaka ahụ.Obi kwuru na mkpebi iji ụlọ ikpe were nweta nke bụ eziokwu nke onye zọrọ ọkwa onyeisiala na PDP, Atiku Abubakar, gbasoro bụ ihe mara ezi mma maka ótútó ọchịchị onye kwuo uche ya nala anyị.Ọ kwadoro ma jaa Atiku ike maka ịgbadosi mgbọrọgwụ ike nebe ọchịchị onye kwuo uche ya dị, bụ nke ọ sịrị, otu ndọrọndọrọ ọchịchị PDP guzobere ma mee ka ọ pụta ìhè nafo iri na isii gara aga.Obi kwuru na ọchịchị nke PDP nọ nisi ya mere otú nime ntụliaka ghere anya oghe kachasị mma, ma nyefekwa ike sịrịrị werere oge ha emerighị.Ya bụ gọvanọ Anambra Steeti noge gara aga sịrị na ọ ga-abụ ihe jọgburu onwe ya ma eleghara oké magomago ahụ pụtara ìhè na ntụliaka onyeisiala nke ọnwa Febrụwarị, mkpụrụ ụbọchị iri abụọ na atọ na-emeghị ihe ọ bụla.Site nịma magomago ahụ aka, anyị ekpebigo ị mee ka ọchịchị onye kwuo uche ya guzosie ike site nụzọ kachasị mma, dịka ndị otu ndọrọndọrọ ọchịchị na ndị ezi usoro iwu na-amasị.Obi kpọkuziri ndị niile ọchịchị onye kwuo uche ya na-amasị ka ha nọrọ nekpere na ilegidesi anya ike, site nokwukwu na mmeri ga-abụrịrị nke ndị na-achọ ezi ikpe na ihe ziri ezi. 